Document ID: 32004D0120

32004D0120
L 036/57
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 януари 2004 година
за изменение на Решение 97/788/ЕО на Съвета относно проверките, извършвани в Сърбия и Черна гора по отношение на поддържането на сортовете от фуражни култури, цвекло, маслодайни и влакнодайни култури
(нотифицирано под номер С(2004) 147)
(текст от значение за ЕИП)
(2004/120/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 97/788/ЕО на Съвета от 17 ноември 1997 г. относно еквивалентността на проверките по отношение на практиките за поддържане на сортовете, които се извършват в трети страни (1), и по-специално член 2 от него,
като има предвид, че:
(1)
Решение 97/788/ЕО определя, че служебните проверки по отношение на практиките за поддържане на сортовете, които се извършват в трети страни за определени видове, допускат същите гаранции като тези, извършвани в държавите-членки съгласно Директива 2002/53/ЕО на Съвета от 13 юни 2002 г. относно общия каталог на сортовете земеделски растителни видове (2).
(2)
Решение 97/788/ЕО се прилага във Федеративна република Югославия (понастоящем известна като Сърбия и Черна гора) единствено по отношение на сортовете на определени видове.
(3)
Проучване на правилата за приложение в Сърбия и Черна гора, както и начина на самото приложение по отношение на видовете, изброени в Директива 66/401/ЕИО на Съвета от 14 юни 1966 г. относно търговията със семена от фуражни култури (3), в Директива 2002/54/ЕО на Съвета от 13 юни 2002 г. относно търговията със семена от цвекло (4) и Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (5), показа, че проверките по отношение на практиките за поддържане на сортовете предоставят същите гаранции като тези, провеждани в държавите-членки.
(4)
Предоставената на Сърбия и Черна гора еквивалентност следва да се разпростре и за други видове.
(5)
Решение 97/788/ЕО следва съответно да се измени.
(6)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
Приложението към Решение 97/788/ЕО се изменя, както следва:
В началото, до кода „YU“, който се отнася за Федеративна република Югославия, „66/402“ се заменя с „66/401, 66/402, 2002/54 и 2002/57“.
Член 2
Адресати на настоящото решение са държавите-членки.
Съставено в Брюксел на 29 януари 2004 година.

Labels: 18
17
6